CELEX: 32018D2048
Language: hu
Date: 2018-12-20 00:00:00
Title: A Bizottság (EU) 2018/2048 végrehajtási határozata (2018. december 20.) a honlapokra és mobilalkalmazásokra vonatkozó, az (EU) 2016/2102 európai parlamenti és tanácsi irányelv támogatására kidolgozott harmonizált szabványról

21.12.2018   
               
               
                  HU
               
               
                  Az Európai Unió Hivatalos Lapja
               
               
                  L 327/84
               
            
         A BIZOTTSÁG (EU) 2018/2048 VÉGREHAJTÁSI HATÁROZATA
         (2018. december 20.)
         a honlapokra és mobilalkalmazásokra vonatkozó, az (EU) 2016/2102 európai parlamenti és tanácsi irányelv támogatására kidolgozott harmonizált szabványról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az európai szabványosításról, a 89/686/EGK és a 93/15/EGK tanácsi irányelv, a 94/9/EK, a 94/25/EK, a 95/16/EK, a 97/23/EK, a 98/34/EK, a 2004/22/EK, a 2007/23/EK, a 2009/23/EK és a 2009/105/EK európai parlamenti és tanácsi irányelv módosításáról, valamint a 87/95/EGK tanácsi határozat és az 1673/2006/EK európai parlamenti és tanácsi határozat hatályon kívül helyezéséről szóló, 2012. október 25-i 1025/2012/EU európai parlamenti és tanácsi rendeletre (1) és különösen annak 10. cikke (6) bekezdésére,
         mivel:
         
                     (1)
                  
                  
                     Az (EU) 2016/2102 irányelv (2) 6. cikke (1) bekezdésének megfelelően azon honlapok és mobilalkalmazások tartalmáról, amelyek megfelelnek azon harmonizált szabványoknak vagy azok részeinek, amelyek hivatkozási adatait a Bizottság közzétette az Európai Unió Hivatalos Lapjában, vélelmezni kell, hogy megfelelnek a szóban forgó irányelv 4. cikkében foglalt azon akadálymentesítési követelményeknek, amelyekre e szabványok vagy azok részei vonatkoznak.
                  
               
                     (2)
                  
                  
                     A C(2017) 2585 végrehajtási határozattal (3) a Bizottság felkérte az Európai Szabványügyi Bizottságot (CEN), az Európai Elektrotechnikai Szabványügyi Bizottságot (CENELEC) és az Európai Távközlési Szabványügyi Intézetet (ETSI), hogy az EN 301 549 V1.1.2 (2015-04) szabvány alapján dolgozzanak ki harmonizált szabvány(oka)t, és foglalják bele az összes szükséges rendelkezést az (EU) 2016/2102 irányelv 4. cikke végrehajtásának támogatásához. Az EN 301 549 V1.1.2 (2015-04) szabvány a Bizottság 376. számon adott szabványosítási megbízásának (4) az eredménye, amely már tartalmazott bizonyos, a honlapok és mobilalkalmazások, valamint az ikt-termékek és -szolgáltatások akadálymentesítésére vonatkozó rendelkezéseket.
                  
               
                     (3)
                  
                  
                     A C(2017)2585 végrehajtási határozat alapján a CEN, a CENELEC és az ETSI elvégezte a felkérés tárgyát képező harmonizált szabvány kidolgozására irányuló munkát, és eljuttatta a Bizottságnak az EN 301 549 V2.1.2 (2018-08) harmonizált európai szabványt, amely többek között műszaki követelményeket határoz meg a honlapok és mobilalkalmazások akadálymentesítésére vonatkozóan. Az EN 301 549 V2.1.2 (2018-08) harmonizált európai szabvány többek között tartalmaz egy táblázatot is, amely feltérképezi az (EU) 2016/2102 irányelv 4. cikkében meghatározott akadálymentesítési követelményekre vonatkozó szabvány vonatkozó rendelkezéseit.
                  
               
                     (4)
                  
                  
                     A Bizottság a CEN-nel, a CENELEC-cel és az ETSI-vel közösen értékelte, hogy az EN 301 549 V2.1.2 (2018-08) harmonizált európai szabvány érintett rendelkezései megfelelnek-e a C(2017) 2585 végrehajtási határozatban meghatározott felkérésnek.
                  
               
                     (5)
                  
                  
                     Az EN 301 549 V2.1.2 (2018-08) harmonizált szabvány érintett rendelkezései megfelelnek a céljukkal összhangban álló, a C(2017) 2585 végrehajtási határozat II. mellékletében meghatározott követelményeknek. Ezért a szóban forgó szabványra történő hivatkozást indokolt közzétenni az Európai Unió Hivatalos Lapjában.
                  
               
                     (6)
                  
                  
                     A harmonizált szabványnak való megfelelés alapján a szóban forgó szabványra való hivatkozásnak az Európai Unió Hivatalos Lapjában való közzétételi időpontjától kezdődően vélelmezhető az uniós harmonizációs jogszabályokban meghatározott, megfelelő alapvető követelményeknek való megfelelés. Következésképpen elő kell írni, hogy e határozat a kihirdetése napján lépjen hatályba,
                  
               ELFOGADTA EZT A HATÁROZATOT:
         
            1. cikk
            A honlapokra és mobilalkalmazásokra vonatkozó, az (EU) 2016/2102 irányelv támogatására kidolgozott és e határozat mellékletében szereplő harmonizált szabványra vonatkozó referencia közzétételre kerül az Európai Unió Hivatalos Lapjában.
         
         
            2. cikk
            Ez a határozat az Európai Unió Hivatalos Lapjában való kihirdetésének napján lép hatályba.
         
         
            Kelt Brüsszelben, 2018. december 20-án.
            
               
                  a Bizottság részéről
               
               
                  az elnök
               
               Jean-Claude JUNCKER
            
         
         
            (1)  HL L 316., 2012.11.14., 12. o.
         
         
            (2)  Az Európai Parlament és a Tanács (EU) 2016/2102 irányelve (2016. október 26.) a közszférabeli szervezetek honlapjainak és mobilalkalmazásainak akadálymentesítéséről (HL L 327., 2016.12.2., 1. o.).
         
            (3)  A Bizottság C(2017)2585 végrehajtási határozata (2017. április 27.) az európai szabványügyi szervekhez intézett, a közszférabeli szervezetek honlapjainak és mobilalkalmazásainak akadálymentesítéséről szóló (EU) 2016/2102 európai parlamenti és tanácsi irányelvet támogató szabványosítási felkérésről.
         
            (4)  A CEN, a CENELEC és az ETSI számára 2005. december 7-én, M/376. számon adott szabványosítási megbízás az ikt-termékek és -szolgáltatások közbeszerzésével kapcsolatos akadálymentesítési követelmények kidolgozására.
      
      
         
            MELLÉKLET
            
                        Sz.
                     
                     
                        Hivatkozás a szabványra
                     
                  
                        1.
                     
                     
                        EN 301 549 V2.1.2 (2018-08)
                        IKT-termékekre és -szolgáltatásokra vonatkozó akadálymentesítési követelmények